Kombinácia liekov a VD.
Dobrý deň,
je možné súbežné užívanie Indonalu partner s Triple blend extra silným?  Môže sa k tomu užívať aj Devit, Neurobion/ Milgamma N prípadne MagneB6?
Ďakujem za odpoveď
Dobrý deň,
ďakujeme za Vašu otázku.
Súčasné užívanie lieku Neurobion alebo Milgamma N spolu s prípravkom Magne B6 Vám neodporúčam kvôli duplicite vitamínu B6 v prípravkoch. Pri súčasnom užívaní hrozí riziko prekročenia maximálnych denných dávok vitamínu B6, a s tým spojené riziko výskytu vedľajších účinkov. Pre lepšiu účinnosť a rýchlejšiu úľavu je vhodné súčasne podávať čisté
magnézium
.
Barny's TRIPLE blend EXTRA SILNÝ obsahuje, okrem iného, taktiež vitamín C.  Vysoké dávky vitamínu C môžu ovplyvniť metabolizmus vitamínu B6 a inaktivovať vitamín B12 (vitamíny obsiahnuté v lieki Milgamma N a v lieku Neurobion). Napriek tomu, že výživový doplnok Barny's TRIPLE blend EXTRA SILNÝ neobsahuje vysoké dávky vitamínu C, je potrebné obmedziť ďalší nadmerný prísun tohto vitamínu počas užívania prípravku Milgamma N alebo Neurobion.
Výživové doplnky nepodliehajú klinickým skúškam, preto prípadné ďalšie interakcie nemuseli byť zachytené.
S pozdravom
PharmDr. Patrícia Čečková